包恢
马上口占感梅感事二首
梅兄随遇处，在水涯山巅。
或有近行路，不惹人爱怜。
俨如敬而远，惟恐迫我前。
或有近人居，不傍门户边。
仍多向贫家，不为华屋牵。
香不祈人闻，芳不取世妍。
似此性孤洁，秋毫绝萦缠。
彼有不知者，乃谓花莫先。
折之贮玉瓶，已是伤其天。
更大开苑囿，和根以之迁。
反指荣得地，带露泪自涟。
浸违山林意，岂其本性然。
和羹尚不原，其余安足言。
但原复反本，同盟松竹坚。
西湖之孤山，犹嫌朝市喧。
上对玉辉山，下临珠媚渊。
外此唯雪月，往来许周旋。
三友共一笑，岁寒同百年。
虽与落落，自分安其偏。